SIR নিয়ে বিরুদ্ধে সুপ্রিম কোর্টে কংগ্রেস, কী আবেদন

ওয়েব ডেস্ক: পশ্চিমবঙ্গ-সহ দেশের ৯ টি রাজ্য ও ৩ টি কেন্দ্রশাসিত অঞ্চলে এসআইআর (SIR)-এর নির্ঘণ্ট ঘোষণা হয়। এসআইআর নিয়ে সবচেয়ে বেশি প্রতিরোধ এসেছিল পশ্চিমবঙ্গ থেকেই। এ বার পশ্চিমবঙ্গে চলা SIR-এর বিরুদ্ধে সুপ্রিম কোর্টে (Supreme Court) মামলা দায়ের করল কংগ্রেস। বিচারপতি সূর্য কান্তের বেঞ্চে উল্লেখ করা হয় এই মামলার। বিচারপতি কান্তের বেঞ্চেই বিচারাধীন বিহার SIR কেস। আগামিকাল মঙ্গলবার শুনানির সম্ভাবনা। বিহারের SIR মামলার সঙ্গে তুলনা করলে দেখা যাচ্ছে যে, কংগ্রেসের (Congress) পদক্ষেপটি কেবল রাজনীতিক নয়, আইনি পরিপ্রেক্ষিতেও গুরুত্বপূর্ণ।

নির্বাচন কমিশনের (Election Commission of India) SIR প্রক্রিয়াকে চ্যালেঞ্জ জানিয়ে সুপ্রিম কোর্টে দ্বারস্থ হয়েছে প্রদেশ কংগ্রেস। সোমবার, সুপ্রিম কোর্টের বিচারপতি সূর্য কান্তের কাছে এই বিষয়টি জানান মামলাকারীর আইনজীবী। এই বিচারপতির এজলাসেই বিহারের SIR মামলার শুনানি হচ্ছে। বিচারপতি জানিয়েছেন, আগামিকাল অর্থাৎ ১১ নভেম্বর, মঙ্গলবার বিহার এসআইআর মামলা তালিকাভুক্ত রয়েছে। পশ্চিমবঙ্গের মামলাটিও সেই মামলার সঙ্গেই তালিকাভুক্ত করার নির্দেশ দিয়েছেন তিনি। বিচারপতিরা জানিয়েছেন, এসআইআর প্রক্রিয়ায় নানা গলদ রয়েছে বলে মানুষ রাজনৈতিক দলগুলির কাছে অভিযোগ জানিয়েছে। তার ভিত্তিতে রাজনৈতি দলগুলি সর্বোচ্চ আদালতে চলে আসছে। বিচারপতি সূর্য কান্তের ডিভিশন বেঞ্চ জানিয়েছে, প্রধান বিচারপতি ঠিক করবেন পশ্চিমবঙ্গের এসআইআর মামলাটিও তাদের কাছে আসবে কি না। সূত্রের খবর, আগামিকাল সুপ্রিম কোর্টে এই মামলায় শুনানি হতে পারে।

আরও পড়ুন: রাত পোহালেই দ্বিতীয় দফার ভোট, প্রহর গুণছে বিহার

অন্যদিকে পশ্চিমবঙ্গ-সহ দেশের ৯ টি রাজ্য ও ৩ টি কেন্দ্রশাসিত অঞ্চলে এসআইআর-এর নির্ঘণ্ট ঘোষণা হয়। কমবেশি ৫১ কোটি মানুষের ভোট-ভাগ্য নির্ভর নির্ধারণ করার কাজ শুরু হয় দেশজুড়ে। এসআইআর নিয়ে সবচেয়ে বেশি প্রতিরোধ এসেছিল পশ্চিমবঙ্গ থেকেই। যে-রাজ্য থেকে সবচেয়ে বেশি প্রতিরোধ এসেছিল, সেই পশ্চিমবঙ্গই এনুমারেশন ফর্ম বিলির কাজে বাকি ১২ কে পিছনে ফেলে দিয়ে দেশের মধ্যে প্রথম! একেবারে ‘সেরা পারফর্মার’!তিনদিনের উত্তরবঙ্গ সফরকালে রাজ্যের এই সাফল্যে উচ্ছ্বাস প্রকাশ করেন সিনিয়র ডেপুটি নির্বাচন কমিশনার জ্ঞানেশ ভারতী। রাজ্য ও কেন্দ্রশাসিত অঞ্চল মিলিয়ে, বাকি ১২-র চেয়ে এগিয়ে রয়েছে পশ্চিমবঙ্গ। সর্বশেষ পাওয়া খবর অনুযায়ী রাজ্যে সাড়ে ৪ কোটির বেশি এনুমারেশন ফর্ম বিলি করা হয়েছে।

অন্য খবর দেখুন